cyanic-selkie/wikianc huggingface dataset:
Μπαράκ Σοπέ
Πολιτική καριέρα
Γεννήθηκε το 1955. Εξελέγη πρωθυπουργός στις 25 Νοεμβρίου του 1999 με 28 ψήφους υπέρ έναντι 24 για τον Έντουαρντ Ναταπέι. Λίγο αργότερα, ανατράπηκε με πρόταση μομφής στο Κοινοβούλιο, στις 13 Απριλίου του 2001. Την ίδια χρονιά κατηγορήθηκε για πλαστογραφία και καταδικάστηκε τον Ιούλιο του 2002 σε φυλάκιση 3 ετών για καθένα από τα δύο συνολικά αδικήματα. Το 2003 του χορηγήθηκε αμνηστία, παρά τις έντονες διαμαρτυρίες της Αυστραλίας και της Νέας Ζηλανδίας, παραδοσιακών χορηγών βοήθειας προς τη νησιωτική χώρα. Μετά την αθώωσή του ο Σοπέ έγινε και υπουργός Εξωτερικών στην κυβέρνηση του Σερζ Βοχόρ, που ορκίστηκε στις 29 Ιουλίου του 2004. Τον Νοέμβριο του 2004 παύτηκε από το αξίωμά του όταν εξέφρασε έντονα την αντίθεσή του στη σύναψη διπλωματικών σχέσεων του Βανουάτου με την Ταϊβάν. Μετά την πτώση της κυβέρνησης Βοχόρ τον Δεκέμβριο του 2004 έγινε ξανά υπουργός στην κυβέρνηση του Χαμ Λίνι. Αυτήν τη φορά του δόθηκε το Υπουργείο Γεωργίας, Δασών και Αλιείας. Στις βουλευτικές εκλογές που διενεργήθηκαν στις 2 Σεπτεμβρίου του 2008 ο Σοπέ απώλεσε την κοινοβουλευτική του έδρα.
Εμμανουέλ Σαρπαντιέ
Ερευνητική σταδιοδρομία
μικρογραφία| Το Ινστιτούτο έρευνας Max Planck Institute (Infection Biology) στο Βερολίνο, Γερμανία Εργάστηκε ως βοηθός διδασκαλίας πανεπιστημίου στο Πανεπιστήμιο Pierre και Marie Curie από το 1993 έως το 1995 και ως μεταδιδακτορικός συνεργάτης στο Ινστιτούτο Παστέρ από το 1995 έως το 1996. Μετακόμισε στις ΗΠΑ και εργάστηκε ως μεταδιδακτορικός συνεργάτης στο Πανεπιστήμιο Ροκφέλερ στη Νέα Υόρκη από το 1996 έως το 1997. Κατά τη διάρκεια αυτής της περιόδου, η Σαρπεντιέ εργάστηκε στο εργαστήριο της μικροβιολόγου Ελέιν Τουομάνεν. Το εργαστήριο της Τουομάνεν διερευνούσε πως το παθογόνο Streptococcus pneumoniae χρησιμοποιεί κινητά γενετικά στοιχεία για να αλλάξει το γονιδίωμά του. Η Σαρπαντιέ βοήθησε στο να αποδειχθεί πως ο S. pneumoniae αναπτύσσει αντοχή στο αντιβιοτικό, βανκομυκίνη.
Μπαράκ Σοπέ
Παραπομπές
Κατηγορία:Πρωθυπουργοί του Βανουάτου
Εμμανουέλ Σαρπαντιέ
Ερευνητική σταδιοδρομία
Εργάστηκε ως βοηθός ερευνήτρια στο Ιατρικό Κέντρο του Πανεπιστημίου Νιου Γιορκ της Νέας Υόρκης από το 1997 έως το 1999. Εκεί εργάστηκε στο εργαστήριο της δρ. Πάμελα Κόγουιν, βιολόγου δερματικών κυττάρων που ενδιαφέρεται για το χειρισμό γονιδίων θηλαστικών. Η Σαρπαντιέ δημοσίευσε μία εργασία που διερευνά τη ρύθμιση της τριχοφυΐας σε ποντίκια. Κατείχε τη θέση του ερευνητικού συνεργάτη στο Παιδικό Ερευνητικό Νοσοκομείο St. Jude και στο Ινστιτούτο Βιομοριακής Ιατρικής Skirball στη Νέα Υόρκη από το 1999 έως το 2002.
Μετά από πέντε χρόνια στις Ηνωμένες Πολιτείες, η Σαρπαντιέ επέστρεψε στην Ευρώπη και έγινε επικεφαλής εργαστηρίου και επισκέπτρια καθηγήτρια στο Ινστιτούτο Μικροβιολογίας και Γενετικής, Πανεπιστήμιο της Βιέννης, από το 2002 έως το 2004. Το 2004, η Σαρπεντιέ δημοσίευσε την ανακάλυψή της για ένα μόριο RNA που εμπλέκεται στη ρύθμιση της σύνθεσης του λοιμογόνου παράγοντα στο Streptococcus pyogenes. Από το 2004 έως το 2006 ήταν επικεφαλής εργαστηρίου και επίκουρη καθηγήτρια στο Τμήμα Μικροβιολογίας και Ανοσοβιολογίας. Το 2006 έγινε Υφηγήτρια (Μικροβιολογία) και έλαβε την υφηγεσία της στο Κέντρο Μοριακής Βιολογίας. Από το 2006 έως το 2009 εργάστηκε ως επικεφαλής εργαστηρίου και αναπληρώτρια καθηγήτρια στα εργαστήρια Max F. Perutz.
Η Σαρπεντιέ μετακόμισε στη Σουηδία και έγινε επικεφαλής εργαστηρίου και αναπληρώτρια καθηγήτρια στο Εργαστήριο Μοριακής Λοιμωξιολογίας της Σουηδίας (MIMS), στο Πανεπιστήμιο Umeå. Κατείχε τη θέση ως επικεφαλής της ομάδας από το 2008 έως το 2013 και ήταν επισκέπτρια καθηγήτρια από το 2014 έως το 2017. Μετακόμισε στη Γερμανία για να ενεργήσει ως επικεφαλής του τμήματος και καθηγήτρια W3 στο Κέντρο Έρευνας για τις Λοιμώξεις στο Μπράουνσβάιγκ και στην Ιατρική Σχολή του Αννόβερου από το 2013 έως το 2015. Το 2014 έγινε καθηγήτρια στη έδρα Αλεξάντερ φον Χάμπολτ.
Το 2015 η Σαρπαντιέ δέχτηκε προσφορά από τη γερμανικό ινστιτούτο Μαξ Πλανκ για να γίνει επιστημονικό μέλος της κοινότητας και διευθύντρια στο Ινστιτούτο Μαξ Πλανκ για τη Βιολογία της Λοίμωξης στο Βερολίνο. Από το 2016, είναι επίτιμη καθηγήτρια στο Πανεπιστήμιο Χούμπολτ στο Βερολίνο και από το 2018 είναι η ιδρυτική και Αναπληρώτρια Διευθύντρια της Μονάδας Μαξ Πλανκ για την Επιστήμη των Παθογόνων. Η Σαρπεντιέ διατήρησε τη θέση της ως επισκέπτρια καθηγήτρια στο Πανεπιστήμιο Umeå μέχρι το τέλος του 2017, όπου μία νέα δωρεά από τα Ιδρύματα Kempe και το Ίδρυμα Knut and Alice Wallenberg της έδωσε την ευκαιρία να προσφέρει σε περισσότερους νέους ερευνητές θέσεις σε ερευνητικές ομάδες του εργαστηρίου MIMS.
CRISPR / Cas9
Η Σαρπαντιέ είναι πιο γνωστή για το βραβευμένο με Νόμπελ έργο της να αποκρυπτογραφήσει τους μοριακούς μηχανισμούς ενός βακτηριακού ανοσοποιητικού συστήματος, το οποίο ονομάζεται CRISPR/Cas9 και να το επαναχρησιμοποιήσει ως ένα εργαλείο επεξεργασίας γονιδιώματος. Συγκεκριμένα, αποκάλυψε έναν νέο μηχανισμό για την ωρίμανση ενός μη κωδικοποιητικού RNA που είναι καθοριστικός στη λειτουργία του CRISPR / Cas9. Συγκεκριμένα, η Σαρπεντιέ απέδειξε ότι ένα μικρό RNA που ονομάζεται tracrRNA είναι απαραίτητο για την ωρίμανση του crRNA.
Το 2011, η Σαρπαντιέ συνάντησε τη Τζένιφερ Ντούντνα σε ένα ερευνητικό συνέδριο και ξεκίνησαν μία συνεργασία. Σε συνεργασία με το εργαστήριο της Τζένιφερ Ντούντνα, το εργαστήριο της Σαρπεντιέ έδειξε ότι το Cas9 θα μπορούσε να χρησιμοποιηθεί για να κάνει περικοπές σε οποιαδήποτε επιθυμητή ακολουθία DNA. Η μέθοδος που ανέπτυξαν περιελάμβανε τον συνδυασμό Cas9 με εύκολα δημιουργημένα συνθετικά μόρια "οδηγού RNA". Ο συνθετικός οδηγός RNA είναι μία χίμαιρα του crRNA και του tracrRNA. Επομένως, αυτή η ανακάλυψη έδειξε ότι η τεχνολογία CRISPR-Cas9 θα μπορούσε να χρησιμοποιηθεί για την επεξεργασία του γονιδιώματος με σχετική ευκολία. Ερευνητές παγκοσμίως χρησιμοποίησαν αυτή τη μέθοδο με επιτυχία για να επεξεργαστούν τις ακολουθίες DNA φυτών, ζώων και εργαστηριακών κυτταρικών σειρών. Το CRISPR έχει φέρει επανάσταση στη γενετική επιτρέποντας στους επιστήμονες να επεξεργαστούν γονίδια για να διερευνήσουν το ρόλο τους στην υγεία και τις ασθένειες και να αναπτύξουν γενετικές θεραπείες με την ελπίδα ότι θα αποδειχθεί ασφαλέστερη και πιο αποτελεσματική από την πρώτη γενιά γονιδιακών θεραπειών.
Το 2013, η Σαρπεντιέ συνέστησε το CRISPR Therapeutics και το ERS Genomics μαζί με τους Σον Φόυ και Ρότζερ Νόβακ.
Εξωτερικοί σύνδεσμοι
Κατηγορία:Βραβευμένοι με Νόμπελ Χημείας Κατηγορία:Γάλλοι νομπελίστες
Μπιμπιάνα Στάινχαους
Η Μπιμπιάνα Στάινχαους (Bibiana Steinhaus, γεννημένη στις 24 Μαρτίου 1979) είναι Γερμανίδα διαιτητής ποδοσφαίρου με έδρα το Λάνγκενχαγκεν.
Σταδιοδρομία διαιτησίας
εναλλ.=|αριστερά|μικρογραφία|Η Στάινχαους διευθύνει αγώνα προς τιμήν του [[Μπίργκιτ Πριντς|Μπίργκτι Πριντς το 2012.]] Πριν γίνει διαιτητής, όπως ο πατέρας της, η Στάινχαους έπαιξε ως ποδοσφαιρίστρια για τη ΣΒ Μπαντ Λάουτερμπεργκ.
Έγινε διαιτητής του συνδέσμου MTV Engelbostel-Schulenburg και άρχισε να διαιτητεύει σε εθνικό επίπεδο το 1999, σφυρίζοντας σε αγώνες της Frauen-Bundesliga. Το 2001, άρχισε να σφυρίζει στη Ρεγκιονάλλιγκα. Το 2003, ήταν η πρώτη διαιτητής στον τελικό του Κυπέλλου γυναικών 2003, μεταξύ των 1. ΦΦΚ Φρανκφούρτης και ΦΣΡ 2001 Ντούισμπουργκ. Άρχισε να διαιτητεύει στην αντρική 2. Μπούντεσλιγκα το 2007, κάνοντας τη την πρώτη γυναίκα διαιτητή στο γερμανικό επαγγελματικό ποδόσφαιρο ανδρών. Είχε επίσης επιλεγεί για το Παγκόσμιο Κύπελλο γυναικών U20 του 2008, το Ευρωπαϊκό Πρωτάθλημα γυναικών του 2009 και το Παγκόσμιο Κύπελλο γυναικών U20 του 2010.
Ήταν μία από τους δεκαέξι διαιτητές που επιλέχθηκαν για το Παγκόσμιο Κύπελλο γυναικών του 2011, όπου διαιτήτευσε δύο αγώνες της φάσης ομίλων, προτού επιλεγεί για να διευθύνει τον Τελικό μεταξύ της Ιαπωνίας και των Ηνωμένων Πολιτειών. Επίσης, είχε επιλεγεί για να διευθύνει τον Τελικό γυναικών στους Θερινούς Ολυμπιακούς Αγώνες του 2012, μεταξύ της Ιαπωνίας και των Ηνωμένων Πολιτειών.
Στις 12 Μαΐου 2017, επελέγη από την UEFA ως διαιτητής του Τελικού του Τσάμπιονς Λιγκ Γυναικών, που διεξήχθη την 1η Ιουνίου 2017 στο Κάρντιφ, μεταξύ της Λυών και της Παρί Σεν Ζερμέν. Οι βοηθοί της ήταν οι Κριστίνα Μπιέλ και Κάτριν Ραφάλσι και τέταρτος διαιτητής ο Ρίεμ Χουσσείν. Η βελγίδα διαιτητής Έλα Ντε Βρίες, είχε οριστεί ως εφεδρικός διαιτητής.
Στις 19 Μαΐου 2017, ανακοινώθηκε ότι η Στάινχαους προβιβάστηκε ως διαιτητής στην κορυφαία κατηγορία του γερμανικού ποδοσφαίρου ανδρών, τη Μπουντεσλίγκα, για τη σεζόν 2017-18, καθιστώντας τη την πρώτη γυναίκα διαιτητή στην ιστορία του πρωταθλήματος.
Προσωπική ζωή
Ζει στο Λάνγκενχαγκεν και είναι εκπαιδευμένη αστυνομικός, έχοντας το βαθμό του Αρχιεπιθεωρητή. Τον Οκτώβριο του 2016, αναφέρθηκε ότι ήταν σε σχέση με τον Άγγλο διαιτητή, Χάουαρντ Ουέμπ.
Εξωτερικοί σύνδεσμοι
Κατηγορία:Γερμανοί διαιτητές ποδοσφαίρου Κατηγορία:Γυναίκες διαιτητές ποδοσφαίρου
Αντανακλαστικό
thumb|220px|Το αντανακλαστικό του δραγμού, που συναντάται στα βρέφη. Τα αντανακλαστικά είναι ακούσιες και σχεδόν ακαριαίες κινήσεις που αποτελούν αντίδραση σε ένα ερέθισμα. Ένα αντανακλαστικό είναι δυνατό χάρις σε νευρικά μονοπάτια τα οποία είναι γνωστά ως αντανακλαστικά τόξα, τα οποία δρουν παρορμητικά, πριν το σήμα φτάσει στον εγκέφαλο. Οπότε το αντανακλαστικό είναι μια αυτόματη αντίδραση σε ένα ερέθισμα στην οποία οποία δεν επεμβαίνει η συνειδητή σκέψη.
Υπάρχουν τα μυοτατικά αντανακλαστικά, τα οποία ενεργοποιούνται όταν οι μύες εκτείνονται πέραν κάποιον ορίων με αποτέλεσμα να προκαλείται η σύσπασή τους. Από την άλλη υπάρχουν τα τενόντια αντανακλαστικά, τα οποία ενεργοποιούνται με τη πλήξη του τένοντα, προκαλώντας τη σύσπαση του μυ. Υπάρχουν και αντανακλαστικά τα οποία αφορούν τα κρανιακά νεύρα, όπως το φωτοκινητικό αντανακλαστικό, το οποίο καθορίζει τη διάμετρο της κόρης του ματιού.
Γιώργος Κοψιδάς
Ο Γιώργος Κοψιδάς (Αθήνα, 2 Φεβρουαρίου 1975) είναι Έλληνας ηθοποιός και πρώην καλαθοσφαιριστής.
Βιογραφικό
Έκανε την πρώτη του εμφάνιση το 2003 στην κοινωνική ταινία του Δημήτρη Ινδαρέ Γαμήλια νάρκη. Το 2004 συμμετείχε στη ρωσική κινηματογραφική παραγωγή Διακοπές στην Ελλάδα ενώ την ίδια χρονιά έκανε την πρώτη του τηλεοπτική εμφάνιση με ένα σύντομο ρόλο στην καθημερινή σειρά του Mega Channel Απαγορευμένη Αγάπη. Τη σεζόν 2004-2005 συμμετείχε στο ψυχαγωγικό show Ζω ένα δράμα με παρουσιαστή τον Τάκη Ζαχαράτο στο Mega Channel ενώ το 2006 έλαβε μέρος στις ταινίες Ο έτσι, Πανικός και παράνοια μέσα σε μια παραίσθηση και Το πρόσωπο. Μέσα στα επόμενα χρόνια έκανε έκτακτες εμφανίσεις στις τηλεοπτικές σειρές Στο Παρά Πέντε, Το Κόκκινο Δωμάτιο, Amore Mio, Λατρεμένοι μου γείτονες και Καρυωτάκης ενώ στον κινηματογράφο συμμετείχε στο Λούφα και απαλλαγή: I4.
Το 2021, συμμετείχε στο ριάλιτι επιβίωσης του ΣΚΑΪ, Survivor Greece.
Εξωτερικοί σύνδεσμοι
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Άγιος Θωμάς Βοιωτίας
Ο Άγιος Θωμάς είναι χωριό στην Περιφερειακή Ενότητα Βοιωτίας. Αποτελεί την ομώνυμη Τοπική Κοινότητα του καλλικρατικού Δήμου Τανάγρας από το 2011. Από το 1997 έως το 2010 μαζί με το Κλειδί, τα Οινόφυτα και τμήμα του Δήλεσι αποτελούσαν τον Δήμο Οινοφύτων. Το χωριό απέχει από την Αθήνα 70 χλμ. Προσεγγίζεται από την Εθνική Οδό Αθηνών-Θεσσαλονίκης στο ύψος του Αυλώνα ή από την Ελευσίνα, μέσω Στεφάνης, Σκούρτων, Κλειδίου.
Υποδομή
thumb|Το Δημοτικό Σχολείο του Αγίου Θωμά. Στο χωριό λειτουργούν εξαθέσιο δημοτικό σχολείο, νηπιαγωγείο, παιδικός σταθμός, ΚΑΠΗ, ταχυδρομείο και φαρμακείο. Ο κεντρικός ναός είναι αφιερωμένος στο Γενέσιον της Θεοτόκου και ο πολιούχος του είναι ο Άγιος Θωμάς. Στο χωριό γίνονται αντίστοιχες θρησκευτικές πανηγύρεις (8 Σεπτεμβρίου) εντός του οικισμού και την Κυριακή του Αντίπασχα στο ιστορικό ξωκλήσι του Αγίου Θωμά στη νεκρόπολη της αρχαίας Τανάγρας στο δέλτα του Ασωπού ποταμού και του παραπόταμού του Λάρη ή Θερμόδοντα.
Προέλευση ονομασίας
Για την πρότερη ονομασία του χωριού Λιάτανη καταγράφονται οι παρακάτω προελεύσεις: Επί Τουρκοκρατίας όπου Λιάπηδες κατέλαβαν τη περιοχή, το χωριό ονομαζόταν Λιάτανη (ίσως από το Λιάπηδες - Λιάπανη - Λιάτανη). Χωρίς να είναι τεκμηριωμένο, λέγεται ότι ο πρώτος κάτοικος της περιοχής ήταν κάποιος Λιάττης μεγαλοτσιφλικάς. Η περιοχή αυτή βρίσκεται λίγο πιο πάνω από τον σημερινό οικισμό και ονομαζόταν Παλιοκαντούντι στα αρβανίτικα. Κατούνες ή κατούντ νοούνται τόποι περιοδικής κατασκήνωσης των αρβανιτών για εργασία σε μεγάλες ιδιοκτησίες. Μετά την οθωμανική κατάκτηση το αρβανίτικο κατούντ έλαβε μόνιμο χαρακτήρα και παρουσιάζεται ως τοπωνύμιο με όνομα από τον αρχηγό του αρβανίτικου γένους. Εκεί στηρίζεται και η ανθρωπωνυμική εκδοχή του ονόματος: τσιφλίκι του Λιατάνη. Η ονοματολογική έρευνα έχει καταλήξει ότι το τοπωνύμιο Λιάτανη προέρχεται από το αλβανικό *Latanë ή το αρβανίτικο *Ljatanë, που σημαίνουν «γενιά ή φάρα τού Λιάτα», που ανάγεται στο αρβανίτικο επώνυμο Λιάτας (< αλβ. latë «μαχαίρι - χασαπομάχαιρο»).
Το όνομα Μαυρομάτι, επικαλείται ο γεροντότερος του χωριού το 1968, Γεώργιος Σύρμας, 90 ετών, στην καταγραφή της Φιλολόγου Ευτυχίας Σύρμα. Τούτο ίσως αληθεύει από το γεγονός ότι το χωριό είναι πνιγμένο στις ελιές. To όνομα Μαυρομάτι αναφέρεται και στο βιβλίο του Συνταγματάρχη William Martin Leake: Travels in Northern Greece, κατά την περιήγησή του στη περιοχή το 1806.
Όμοια ο έπαρχος Θηβών Ν. Καρόρης στην αναφορά του: Έκθεσις περιστατική, αφορώσα το κατά μήνα Απρίλιον των 1830, σχετικά με τη διαμάχη με τους Τούρκους για τα κτήματα, στις 19 Ιουνίου 1833, καταγράφει το όνομα Λιάτανι ή Μαυρομάτι, χωριό της Λειβαδιάς (η Λιάτανη τότε υπαγόταν στη δικαιοδοσία της επαρχίας Λειβαδιάς).
Η περιοχή στην π.Χ. εποχή
Η κυρίαρχη πόλη της περιοχής στους αρχαίους χρόνους θεωρείται η Τανάγρα γύρω από την οποία αναπτύχθηκε η τετράπολη. Ένα δίκτυο τεσσάρων οικισμών: Φαρές, Μυκαλησσός, Άρμα και Ελέωνας. Για τον Ελέωνα σήμερα αρκετοί θεωρούν ότι η περιοχή ευρίσκεται στη Θήβα και συγκεκριμένα στο Δημοτικό Διαμέρισμα Ελεώνα. Αυτό αμφισβητείται γιατί αν ήταν Ελεώνας και παραγόταν από τη λέξη έλος, όπως πολλοί πιστεύουν σήμερα, θα έπαιρνε δασεία. Αλλά και ο Παυσανίας, ο οποίος πέρασε από εκεί, καθώς πήγαινε στη Τανάγρα και τη Χαλκίδα, θα αναφερόταν στον Ελεώνα όπως κάνει στη περίπτωση της Τευμησσού, του Γλίσαντα, του Άρματος και της Μυκαλησσού, δηλαδή στη περίπτωση όλων των πόλεων που βρισκόταν στο δρόμο που ακολούθησε.
Τούτο οδηγεί στη μη ύπαρξη Ελεώνα, αλλά Ελέωνα, ο οποίος βρισκόταν στα νότια της Τανάγρας, ανάμεσα σ' αυτήν, στη Λιάτανη και το Κλειδί, εκεί όπου βρίσκονται τα ερείπιά του στη θέση Καστρί.
Για τον Ελέωνα κάνει λόγο ο Πλούταρχος: Πόθεν εν τη Βοιωτία περί τον Ελέωνα ποταμός Σκάμανδρος ωνομάσθη; Και λέει μετά απαντώντας ο ίδιος: Διήμαχος ο Ελέωνος υιός, εταίρος ων Ηρακλέους, μετέσχε της επί Τροίαν στρατείας.
Ο Διήμαχος σκοτώθηκε στη μάχη. Με τον θάνατό του, η ερωμένη του Γλαυκία, κόρη του Σκάμανδρου, η οποία είχε μείνει έγκυος από τη σχέση της με τον Δηίμαχο, κινδύνευσε να χαθεί. Από λύπη και για να μη χαθεί το γένος του Δηίμαχου, ο Ηρακλής την πήρε στα πλοία του, όπου εκείνη γέννησε γιο. Όταν έφθασαν στη Βοιωτία την παρέδωσε στον Ελέωνα. Το παιδί ονομάστηκε Σκάμανδρος και έγινε βασιλιάς της χώρας. Από αυτόν μετονομάστηκε το παρακείμενο ποτάμι από Ίναχο σε Σκάμανδρο, ενώ το κοντινό του ρέμα πήρε το όνομα της Γλαυκίας και η γειτονική κρήνη ονομάστηκε Ακίδουσα από τη σύζυγό του. (Πλούταρχος. Αίτια Ελληνικά, Στέφανος 301).
Ο Σκάμανδρος φαίνεται να είναι ο χείμαρρος ανάμεσα στη Λιάτανη (Άγιος Θωμάς) και το Κλειδί, ο οποίος οδηγεί στον Ασωπό τα νερά που κατεβαίνουν από τα γύρω βουνά (Μπιθσιάκουλη), ενώ Γλαυκία το ρέμα κοντά στο Καστρί και Ακίδουσα η γειτονική πηγή του.
12ος αιώνας μ.Χ.
right Τον 12ο αιώνα εκλέγεται στον μητροπολιτικό θρόνο των Θηβών ο Ιωάννης Καλοκτένης από την Κωνσταντινούπολη. Άνθρωπος ευσεβής και δραστήριος. Υπηρέτησε το λαό με σύνεση. Εκτός από τα έργα που προωθησε στην πόλη των Θηβών, έργα δικά του θεωρούνται και αρκετά γεφύρια του Ασωπού, όπως αυτό που είναι γνωστό ως γέφυρα του μητροπολίτη, αλλά και αυτό που υπήρχε στη πεδιάδα της αρχαίας Τανάγρας και απέναντι από το εξωκλήσι του Αγίου Θωμά. Το τρίτοξο αυτό γεφύρι κατεδαφίστηκε στη δεκαετία του '80, προκειμένου να κατασκευαστεί μεγαλύτερο στη θέση του. Τμήμα του γεφυριού αυτού απεικονίζεται στη διπλανή φωτογραφία, του 1951.
Η Λιάτανη στην Τουρκοκρατία
Επί Τουρκοκρατίας, η Λιάτανη πολέμησε κατά των Οθωμανών, στο πλευρό του καπετάνιου Αθανασίου Σκουρτανιώτη. Ο Αθανάσιος Σκουρτανιώτης γεννήθηκε στα Σκούρτα (Δερβενοχώρια) το 1793. Τα Δερβενοχώρια είχαν μικρή αυτονομία και διατηρούσαν μικρό σώμα μαχίμων ανδρών με αρχηγό τον Α. Σκουρτανιώτη κατά το διάστημα του ξεσηκωμού των Ραγιάδων. Πολλές φορές νίκησε τους Τούρκους της περιοχής στους οποίους το άκουσμα του ονόματός του προκαλούσε φόβο. Το αληθινό του επώνυμο ήταν Γάτσης αλλά ήταν πασίγνωστος ως Καπετάν Θανάσης.
Στο πλευρό του πολέμησε ο Λιαταναίος Ιωάννης Κιόκες ή Κιόκιος, αξιωματικός του Σκουρτανιώτου τιμώμενος από την Ελλάδα με το παράσημο του αγώνος και του σταυρού του Σωτήρος. Ο Κιόκιας συμμετείχε και τον Νοέμβριο του 1826, στις περιφερειακές συγκρούσεις, στη μάχη της Αράχωβας, υπό τον Αρχιστράτηγο Γεώργιο Καραϊσκάκη. Πέθανε στη Λιάτανη με το βαθμό ανωτέρου αξιωματικού της φάλαγγας. Με το βασιλικό διάταγμα της 20ης Μαΐου 1838 του χορηγήθηκε ο βαθμός του Ανθυπολοχαγού ως ανταμοιβή για τον αγώνα του υπέρ της ανεξαρτησίας και για τη προσφορά του κατά τη διάρκεια της πανούκλας στον Πόρο.
Επίσης αξιωματικός του Σκουρτανιώτη ήταν ο Λιαταναίος Ιωάννης Κουμπίτσας, ξακουστός για την φρόνηση και γενναιότητα του. Κατά τη στάση του Τζαμάλα Παπακώστα το 1848, υπηρετούσε υπό τις διαταγές του Γαρδικιώτη. Σκοτώθηκε στο Παλαιόκαστρο Φθιώτιδας σε σύγκρουση ανάμεσα σε κυβερνητικά στρατεύματα και στασιαστές.
Στη Λιάτανη πέθανε άτεκνος και ο Δημήτριος Γάτσης (Σκουρτανιώτης), αδερφός του καπετάνιου, αφού είχε χάσει το ένα του μάτι κατά τον αγώνα.
Κοινότητα Αγίου Θωμά
Από την ίδρυση της Κοινότητας Αγίου Θωμά ως σήμερα, έχουν διατελέσει ή είναι γνωστά τα ονόματα των εξής προέδρων:
Οικονομία
Οι κάτοικοι του χωριού από την ίδρυσή του ασχολούνταν κυρίως με τη γεωργία και την κτηνοτροφία. Δεν λείπουν βέβαια και τα υποστηρικτικά επαγγέλματα, όπως σιδεράδες, πεταλωτήδες, γανωτές οικιακών σκευών, παντοπώλες σε κλίμακα ανάλογη του πληθυσμού. Από τη δεκαετία του 1960, όπου η λεκάνη του Ασωπού αρχίζει να βιομηχανοποιείται, αρκετοί νέοι στρέφονται στη βιομηχανική εργασία, όπου απασχολούνται κατά κύριο λόγο έως σήμερα. Κύρια παραγωγή σε αγροτικά προϊόντα είναι το ελαιόλαδο από τον ελαιώνα του χωριού, καθώς βρώσιμες ρίζες, όπως πατάτες και καρότα. Τα τελευταία χρόνια δοκιμάζονται και νέες καλλιέργειες: βαμβάκι, καπνά και ροδιές.
Εξωτερικοί σύνδεσμοι
Κατηγορία:Χωριά του νομού Βοιωτίας Κατηγορία:Δήμος Τανάγρας Κατηγορία:Αρβανιτοχώρια του νομού Βοιωτίας
Τρόμος στο Άμιτιβιλ (ταινία, 2005)
Το Τρόμος Στο Άμιτιβιλ (αγγλικά: The Amitivylle Horror) είναι μια αμερικανική ταινία τρόμου του 2005 σε σκηνοθεσία του Άντριου Ντάγκλας και πρωταγωνιστούν οι Ράιαν Ρέινολντς, Μελίσα Τζορτζ και Φίλιπ Μπέικερ Χολ. Γράφτηκε από τον Σκοτ Κόσαρ και βασίζεται στο ομώνυμο μυθιστόρημα του Τζέι Άνσον ενώ αποτελεί ριμέϊκ της ομώνυμης ταινίας του 1979. Αποτελεί την ένατη ταινία η οποία περιγράφει τις εμπειρίες της οικογένειας Λουτζ, αφού μετακομίζουν σε ένα σπίτι στην οδό Ocean Avenue 112 στο Λονγκ Άιλαντ. Το 1974, ο δολοφόνος Ρόναλντ Ντεφέο Τζούνιορ σκότωσε έξι μέλη της οικογένειάς του στο Άμιτιβιλ της Νέας Υόρκης, και από το συγκεκριμένο περιστατικό εμπνεύστηκε ο συγγραφέας του βιβλίου και μετέπειτα οι ταινίες.
Η ταινία κυκλοφόρησε στις Ηνωμένες Πολιτείες στις 15 Απριλίου 2005, από την Metro-Goldwyn-Mayer Pictures και την Dimension Films. Η ταινία έλαβε αρνητικά σχόλια από τους κριτικούς, με πολλούς να πιστεύουν ότι δεν πρόσθεσε τίποτα καινούριο και χαρακτηρίστηκε αντιγραφή της πρώτης ταινίας. Κέρδισε 108 εκατομμύρια δολάρια, έχοντας προϋπολογισμό 19 εκατομμυρίων δολαρίων.
Πλοκή
Τον Νοέμβριο του 1974, ο Ρόναλντ Ντεφέο Τζούνιορ δολοφόνησε την οικογένειά του στο σπίτι τους στην 112 Ocean Avenue στο Άμιτιβιλ της Νέας Υόρκης. Ισχυρίστηκε ότι άκουγε φωνές από το σπίτι που του έλεγαν να σκοτώσει την οικογένεια του.
Ένα χρόνο αργότερα, το παντρεμένο ζευγάρι Τζόρτζ και Κάθι Λουτζ, μετακόμισαν στο ίδιο σπίτι μαζί με τα τρία παιδιά της Κάθι από έναν προηγούμενο της γάμο, τον Μπίλι, τον Μάικλ και την Τσέλσι. Η οικογένεια σύντομα αρχίζει να βιώνει παραφυσικά γεγονότα στο σπίτι, ενώ η Τσέλσι ισχυρίζεται ότι έχει γίνει φίλη με ένα κορίτσι που το λένε Τζόντι, όνομα της νεκρής μικρότερης αδερφής του Ντεφέο.
Ένα βράδυ το ζευγάρι αποφάσισε να βγει για φαγητό, και καλούν μία μπέιμπι σίτερ για να προσέχει τα τρία παιδιά. Όταν φτάνει η μπέιμπι σίτερ, η Λίζα, τους αποκαλύπτει ότι ερχόταν στο ίδιο σπίτι για μπέιμπι σίτινγκ στην οικογένεια των Ντεφέο. Επίσης, τους εξηγεί τις δολοφονίες που έγιναν στο σπίτι τους. Όταν πηγαίνει στο δωμάτιο της Τσέλσι, η Τσέλσι της λέει ότι είναι κακή μπέιμπι σίτερ, ισχυριζόμενη ότι η Τζόντι της το είπε. Η Λίζα αρχίζει να κοροϊδεύει την Τσέλσι, και κυρίως την Τζόντι, που θεωρεί ότι αποτελεί την φανταστική φίλη του κοριτσιού. Στη συνέχεια, ο Μπίλι προκαλεί τη Λίζα να μπει μέσα στην ντουλάπα (στην ίδια ντουλάπα όπου δολοφονήθηκε η Τζόντι) και τότε εκείνη κλειδώνεται μέσα. Μετά από λίγα δευτερόλεπτα συναντά την ίδια την Τζόντι και την παρακαλεί να την αφήσει. Τα παιδιά καλούν την αστυνομία, και σύντομα παίρνουν την Λίζα, η οποία βρίσκεται σε κατάσταση σοκ, και πριν φύγει για το νοσοκομείο, λέει στην Κάθι, που μόλις έφτασε στο σπίτι, ότι η Τζόντι βρίσκεται μέσα στο σπίτι.
Η συμπεριφορά του Τζορτζ απέναντι στην Κάθι και τα παιδιά της γίνεται βίαιη και η παραφυσική δραστηριότητα συνεχίζεται. Ένα βράδυ, ο Τζορτζ ακούει τον Χάρι, τον σκύλο της οικογένειας, να γαβγίζει στο λεμβοστάσιο έξω από το σπίτι. Βλέποντας μπροστά του αντί τον σκύλο ένα τέρας, αρπάζει το τσεκούρι και τον σκοτώνει. Έπειτα συνηδητοποιεί τι έκανε, αλλά ο σκύλος είναι ήδη νεκρός. Τα παιδιά αναζητούν τον Χάρι την επόμενη μέρα, με τον Τζορτζ να υποστηρίζει ότι δεν ξέρει πού είναι, παρά τις υποψίες του Μπίλι.
Η Κάθι ζητά από τον Πατέρα Κάλογουεϊ να ευλογήσει το σπίτι, ως προστατευτικό μέτρο για την αποτροπή τυχόν μελλοντικών παραφυσικών συμβάντων, αλλά ο ιερέας εγκαταλείπει το σπίτι όταν τα πνεύματα του επιτίθονται. Η Κάθι πηγαίνει στην βιβλιοθήκη, όπου ανακαλύπτει ότι το σπίτι ανήκε κάποτε σε έναν ιερέα με το όνομα Τζέρεμυ Κέτκαμ, του οποίου οι κακές ενέργειες και τα βασανιστήρια που διεξήγαγε εναντίον των ιθαγενών Αμερικανών κατά τη διάρκεια της «αποστολής» του τον 17ο αιώνα, λέγεται είναι η αιτία του στοιχειωμένου Άμιτιβιλ στην 112 Ocean Avenue. Εν τω μεταξύ, ο Τζορτζ, καθώς περπατά στο υπόγειο του σπιτιού, συναντά διάφορους Αμερικανούς ιθαγενείς που βασανίστηκαν και σκοτώθηκαν στο ίδιο υπόγειο από τον Κέτκαμ πριν από αιώνες. Μπαίνοντας σε ένα σκοτεινό φωτισμένο δωμάτιο, ο Τζωρτζ συναντά τον ίδιο τον Κέτκαμ (αν και δεν γνωρίζει ποιος είναι) και η εικονική φιγούρα του διαβολικού ιεραπόστολου, μαζεύει ένα μαχαίρι και κόβει το λαιμό του σε μια πράξη αναδημιουργίας της αυτοκτονίας του, καλύπτοντας τον Τζωρτζ με το αίμα του, παίρνοντας σχεδόν εξ' ολοκλήρου τον έλεγχο του μυαλού του.
Καστ
Μελίσα Τζορτζ ως Κάθι Λουτζ
Ράιαν Ρέινολντς ως Τζορτζ Λουτζ
Τζέσε Τζέιμς ως Μπίλι Λουτζ
Τζίμι Μπένετ ως Μάικλ Λουτζ
Κλόι Γκρέις Μορέτζ ως Τσέλσι Λουτζ
Φίλιπ Μπέικερ Χολ ως Πατέρας Κάλογουεϊ
Box office
Η ταινία Τρόμος Στο Άμιτιβιλ έκανε την πρεμιέρα της σε 3.323 οθόνες στις Ηνωμένες Πολιτείες στις 15 Απριλίου 2005 και κέρδισε 23.507.007 δολάρια κατά το εναρκτήριο Σαββατοκύριακο, κατακτώντας την πρώτη θέση στο box office. Τελικά κέρδισε 65.233.369 δολάρια στην Αμερική και 42.813.762 δολάρια σε ξένες αγορές, μαζεύοντας το συνολικό ποσό των 108.047.131 δολαριών.
Κρίτικες
Η ταινία έλαβε αρνητικές κριτικές. Έχει συγκεντρώσει βαθμολογία 23% στον ιστότοπο κριτικών Rotten Tomatoes, βασισμένο σε 163 κριτικές, με μέση βαθμολογία 4,13 / 10. Το Metacritic έδωσε μια βαθμολογία 33 στα 100, με βάση 31 κριτικούς, υποδεικνύοντας "γενικά αρνητικές κριτικές".
Η Manohla Dargis των The New York Times είπε: «Λίγο ανατριχιαστική αλλά όχι εντελώς τρομακτική, η νέα ταινία Τρόμος Στο Άμιτιβιλ σηματοδοτεί μια μέτρια βελτίωση σε σχέση με την πρωτότυπη ταινία, εν μέρει επειδή, η δράση και τα αιματηρά εφέ εκτελούνται καλύτερα, και εν μέρει επειδή οι σκηνοθέτες έχουν υποβαθμίσει το ρόλο του ιερέα, που υποδύθηκε σε όλο του το μεγαλείο ο Ροντ Στάιγκερ στην πρώτη ταινία, ενώ εδώ βλέπουμε έναν πολύ πιο συγκρατημένο Φίλιπ Μπέικερ Χολ.»
Ο Πίτερ Τράβερς του περιοδικού Rolling Stone αξιολόγησε την ταινία με ένα αστέρι στα τέσσερα και σχολίασε: "Ο σκηνοθέτης Άντριου Ντάγκλας γεμίζει αυτή τη ταινία με κάθε κλισέ φαντασμάτων, με δαιμονικά πρόσωπα που στάζουν αίμα. Το αποτέλεσμα δεν είναι τρομακτικό, απλώς κουραστικό. Για πραγματικό τρόμο, παρακολουθήστε το Ψυχώ, τη Λάμψη... Το κοινό που έχουν όλες αυτές οι ταινίες είναι ακριβώς αυτό που λείπει από το ριμέικ Τρόμος Στο Άμιτιβιλ: Δεν θα σαν δείξουν απλά ένα στοιχειωμένο σπίτι που θα ταλαιπωρήσει τα νεύρα σας."
Διαφωνία
Ο πραγματικός Τζορτζ Λουτζ αποκάλεσε την ταινία «αερολογία» και μηνούσε τους κινηματογραφιστές μέχρι τη στιγμή του θανάτου του τον Μάιο του 2006.
Παραπόμπες
Κατηγορία:Ταινίες του 2005 Κατηγορία:Αμερικανικές ταινίες Κατηγορία:Αμερικανικές ταινίες τρόμου Κατηγορία:Αγγλόφωνες ταινίες Κατηγορία:Ταινίες παραγωγής Metro-Goldwyn-Mayer Κατηγορία:Ταινίες βασισμένες σε αμερικανικά μυθιστορήματα
Πρωτέας (δορυφόρος)
Ο Πρωτέας (αγγλικά: Proteus) είναι ο δεύτερος μεγαλύτερος από τους 14 φυσικούς δορυφόρους του πλανήτη Ποσειδώνα και ο δέκατος ένατος, κατά σειρά μεγέθους, δορυφόρος του ηλιακού συστήματος. Επίσης είναι και ο μεγαλύτερος γνωστός μη σφαιρικός φυσικός δορυφόρος του ηλιακού μας συστήματος. Πήρε το όνομά του από τον θαλάσσιο θεό Πρωτέα της ελληνικής μυθολογίας, ο οποίος είχε την ικανότητα να αλλάζει μορφές. Η άλλη του σημερινή ονομασία είναι Ποσειδώνας VIII (Neptune VIII, δηλαδή ο όγδοος από τους δορυφόρους του Ποσειδώνα που έχει ονομαστεί).
Ανακάλυψη
Ο Πρωτέας ανακαλύφθηκε από φωτογραφίες που τράβηξε το διαστημικό σκάφος Βόγιατζερ 2 δύο μήνες πριν φτάσει στο σύστημα του Ποσειδώνα τον Αύγουστο του 1989. Ο Στίβεν Π. Σάινοτ και ο Μπράντφορντ Α. Σμιθ ανακοίνωσαν την ανακάλυψη στις 7 Ιουλίου του 1989 και του δόθηκε η αρχική προσωρινή ονομασία S/1989 N 1. Το επίσημο όνομα Πρωτέας του δόθηκε στις 16 Σεπτεμβρίου του 1991.
Εξωτερικοί σύνδεσμοι
Κατηγορία:Φυσικοί δορυφόροι Ποσειδώνα
Κριστόφ Ζοζέφ Μαρί Νταμπιρέ
Ο Κριστόφ Ζοζέφ Μαρί Νταμπιρέ (Christophe Joseph Marie Dabiré, 1948-) είναι πολιτικός από την Μπουρκίνα Φάσο ο οποίος σήμερα υπηρετεί ως πρωθυπουργός της χώρας του. Διορίστηκε στη θέση του πρωθυπουργού από τον πρόεδρο Ρος Μαρκ Κριστιάν Καμπορέ μετά την παραίτηση του Πολ Καμπά Τιεμπά και της κυβέρνησής του. Ο Νταμπιρέ εκπροσώπησε στο παρελθόν την Μπουρκίνα Φάσο στην Οικονομική και Νομισματική Ένωση της Δυτικής Αφρικής και συνέχισε να υπηρετεί ως υπουργός υπό τον πρώην πρόεδρο Μπλεζ Κομπαορέ από το 1994 έως το 1996, ενώ ο Καμπορέ ήταν πρωθυπουργός. Στις 8 Δεκεμβρίου 2021, ο Πρόεδρος Roch Marc Christian Kaboré τερμάτισε τα καθήκοντα του Πρωθυπουργού του Christophe Marie Joseph Dabiré, συντάκτη μιας «επιστολής παραίτησης», καταλήγοντας αυτόματα σε αυτήν ολόκληρης της κυβέρνησης.
Σταδιοδρομία
Γεννήθηκε στις 27 Αυγούστου 1948 και σπούδασε στο Πανεπιστήμιο του Μπενίν (Τόγκο) και μετά στη Γαλλία στο Πανεπιστήμιο του Μπορντό και σε εκείνο της Λιλ.
Ο Νταμπιρέ υπηρέτησε επί προεδρίας του Τομά Σανκαρά ως διευθυντής Ερευνών και Έργων στο υπουργείο Οικονομίας και Χωροταξίας από το 1984 έως το 1988, όταν έγινε Γενικός Διευθυντής Συνεργασίας στο υπουργείο Οικονομίας και Χωροταξίας. Κατείχε αυτή τη θέση μέχρι το 1992.
Το 1992, ο Νταμπιρέ διηύθυνε το υπουργείο Υγείας, μέχρι το 1997, όταν ήταν υπεύθυνος για το Τμήμα Δευτεροβάθμιας, Ανώτατης Εκπαίδευσης και Επιστημονικής Έρευνας της Μπουρκίνα Φάσο, θέση που θα διατηρούσε μέχρι το 2000. Κατά το διάστημα αυτό, υπηρέτησε στην Εθνοσυνέλευση της Μπουρκίνα Φάσο ως μέλος του κόμματος Κογκρέσο για τη Δημοκρατία και την Πρόοδο. Αφού επανεκλέχθηκε στην Εθνοσυνέλευση το 2002, ο Νταμπιρέ υπηρέτησε άλλη μια πενταετή θητεία η οποία έληξε το 2007. Ορίστηκε στη θέση του πρωθυπουργού στις 21 Ιανουαρίου 2019 και ανέλαβε καθήκοντα τρεις ημέρες αργότερα. Στις 10 Ιανουαρίου 2021, πέντε ημέρες μετά τον επαναδιορισμό του, ανακοίνωσε το σχηματισμό νέας κυβέρνησης, με ελάχιστες αλλαγές στο σχήμα, σε σχέση με την προηγούμενή του κυβέρνηση.
Στις 8 Δεκεμβρίου 2021 ο πρόεδρος Ρος Μαρκ Κριστιάν Καμπορέ τερμάτισε τα καθήκοντα του πρωθυπουργού τοΝταμπιρέ, συντάκτη μιας «επιστολής παραίτησης», καταλήγοντας αυτόματα σε αυτήν ολόκληρης της κυβέρνησης.
Παραπομπές
Νταμπιρε
Android Beta
Το Android Beta ή αλλιώς Android 1.1 είναι η 1.1η αριθμητικά έκδοση και η 2η γενική έκδοση του λειτουργικού συστήματος Android. Απελευθερώθηκε στις 9 Φεβρουάριου 2009 "με επίπεδο API 2" και είναι διάδοχος του Android 1 "Alpha" και προκάτοχος του Android 1.5 "Cupcake".
Μια πολύ πρώιμη έκδοση ενός προϊόντος λογισμικού όπως στην προκειμένη περίπτωση, είναι το "Android Beta" που μπορεί να μην περιέχει όλα τα χαρακτηριστικά που σχεδιάζονται για την τελική έκδοση.
Συνήθως, το λογισμικό περνά δύο στάδια δοκιμής πριν θεωρηθεί ότι έχει ολοκληρωθεί:
Κατηγορία:Android (λειτουργικό σύστημα)
Αλιόνα Ντουμπίτσκαγια
Η Αλιόνα Ντουμπίτσκαγια (γενν. 25 Ιανουαρίου 1990) είναι Λευκορωσίδα αθλήτρια του στίβου, η οποία εξειδικεύεται στη σφαιροβολία. Συμμετείχε στο αγώνισμα στο Παγκόσμιο Πρωτάθλημα Στίβου 2015. Το 2014, αποκλείστηκε για 6 μήνες από κάθε αθλητική δραστηριότητα από την IAAF, λόγω θετικού τεστ σε μια παράνομη ουσία, την οξιλοφρίνη.
Παραπομπές
Κατηγορία:Λευκορώσοι αθλητές του στίβου Κατηγορία:Σφαιροβόλοι Κατηγορία:Λευκορώσοι αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Αθλητές του στίβου στη Θερινή Πανεπιστημιάδα 2013 Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Ντόπινγκ στον αθλητισμό Κατηγορία:Αθλητές του στίβου στους Θερινούς Ολυμπιακούς Αγώνες 2020
Φάνι Ρόος
Τα ατομικά της ρεκόρ είναι 19.06 στον ανοικτό στίβο (2019 - εθνικό ρεκόρ) και 18.66 στον κλειστό (2021 - εθνικό ρεκόρ).
Εξωτερικοί σύνδεσμοι
Κατηγορία:Σουηδοί αθλητές του στίβου Κατηγορία:Σφαιροβόλοι Κατηγορία:Κάτοχοι μεταλλίων του Σουηδικού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Ομιλία
Η ομιλία είναι η φωνητική ανθρώπινη επικοινωνία. Η ομιλία γίνεται με τη χρήση του οργάνου της γλώσσας. Κάθε γλώσσα χρησιμοποιεί φωνητικούς συνδυασμούς των ήχων των διαφόρων φωνηέντων και συμφώνων της (γι'αυτό ακόμη και μια λέξη που γράφεται ακριβώς το ίδιο σε δύο ή παραπάνω γλώσσες έχει διαφορετική προφορά στην κάθε γλώσσα). Κατά την ομιλία ο ομιλητής μπορεί να κάνει διάφορες γλωσσικές πράξεις, όπως να ενημερώσει, να δηλώσει, να ζητήσει, να ρωτήσει, να πείσει ή να κατευθύνει. Άλλες γλωσσικές πράξεις είναι η έκφραση, η επιτονισμός, ο βαθμός ακουστότητας, ο ρυθμός και οι άλλες μη αναπαραστατικές ή παραγλωσσικές πτυχές ομιλίας. Αυτές οι πράξεις συμβάλλουν στην μετάδοση του μηνύματος του ομιλητή. Στην ομιλία τους πολλοί ομιλητές αποκαλύπτουν πολλά στοιχεία της κοινωνικής τους κατάστασης και της προσωπικότητας τους. Αυτά είναι: η ηλικία τους, το φύλο τους και ο τόπος καταγωγής τους (μέσω της προφοράς), η φυσική τους κατάσταση (εγρήγορση και υπνηλία, σθένος ή αδυναμία, υγιής κατάσταση ή ύπαρξη ασθένειας), η ψυχική τους κατάσταση (συναισθήματα ή διαθέσεις), η φυσικο-ψυχική τους κατάσταση (νηφαλιότητα ή μέθη, κανονική συνείδηση ή αλλοιωμένη συνειδησιακή κατάσταση), το εκπαιδευτικό τους επίπεδο, η εμπειρία τους κ.ά.
Δροσερά (ναϊάδα)
Στην Ελληνική μυθολογία, η Δροσερά ( Αρχαία Ελληνικά: Δροσερῇ) ήταν ναϊάδα. Ήταν μία από τις τρεις προγόνους των Τυρίων, μαζί με την Αβαρβαρέα και την Καλλιρρόη. Αυτές οι νύμφες ενώθηκαν με τους γιους του εδάφους (αυτόχθονες) από τον θεό Έρωτα ο οποίος είχε εξοργιστεί για την αγνότητα τους.
Παραπομπές
Κατηγορία:Ναϊάδες
Επαρχία Μεντέα
Η Μεντέα (ولاية المدية, Wilaya de Médéa) είναι επαρχία (βιλάγια) της Αλγερίας. Πρωτεύουσα της είναι η πόλη Μεντέα. Σύμφωνα με την απογραφή του 2008 έχει 819.932 κατοίκους.
Διοικητική διαίρεση
Η επαρχία χωρίζεται σε 19 διαμερίσματα (νταΐρες), τα οποία χωρίζονται περαιτέρω σε 64 κοινότητες ή δήμους.
Τζένη Διαγούπη
Η Τζένη Διαγούπη είναι Ελληνίδα ηθοποιός της τηλεόρασης και του θεάτρου.
Είναι κυρίως γνωστή μέσα από τις συμμετοχές της στις κωμικές σειρές  Η ώρα η καλή ,  Το Κόκκινο Δωμάτιο ,  Επτά Θανάσιμες Πεθερές  και  Daddy Cool.
Theater
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Τζώρτζης Μηλιάς
Ο Τζώρτζης Μηλιάς, εκπαιδευτικός (χημικός), συγγραφέας και οδηγός βουνού γεννήθηκε στην Αθήνα το 1958.
Συγγραφική Πορεία
Το 1989, ο Τζώρτζης Μηλιάς, εκπαιδευτικός (χημικός), μαζί με τον ζωγράφο Γιώργο Κούβακα και τις εκδόσεις Καστανιώτη έγραψε το πρώτο γυμνασιακό βιβλίο χημείας με κόμικς που αφορούσε μαθητές β΄ και γ΄ Γυμνασίου. Το βιβλίο αυτό, «Χημεία με κόμικς », είχε μεγάλη επιτυχία και ήταν το πρώτο μίας σειράς εκπαιδευτικών βιβλίων με κόμικς. Ακολούθησε λοιπόν η «Οργανική χημεία με κόμικς», η «Οικολογία με κόμικς» και η «Βιολογία με κόμικς», όλα από τις εκδόσεις Καστανιώτη. Παράλληλα, από το 1987, τα δύο αδέρφια Τζώρτζης και Ίων Μηλιάς, εκπαιδευτικοί των εκπαιδευτηρίων Κωστέα-Γείτονα, παλιοί πρωταθλητές του σκι και ορειβάτες, ιδρύουν την MILIAS CAMPS και ξεκινάνε πρωτοποριακά προγράμματα  για μαθητές που έχουν ως στόχο τη γνωριμία τους με τα σπορ στη φύση και μέσω αυτών απόκτηση οικολογικής συνείδησης. Τα προγράμματα και οι εκδρομές αυτές, έγιναν παράδειγμα και για άλλους εκπαιδευτικούς και γονείς και σηματοδότησαν μία στροφή στην Ελλάδα για τα παιδιά και τους νέους προς τα σπορ τέτοιου είδους, όπως είναι η ορειβασία, το σκι, η αναρρίχηση, το καγιάκ κ.α.
Με βάση τις εμπειρίες του αυτές, ο Τζώρτζης Μηλιάς από το 1988 μέχρι σήμερα έχει γράψει πληθώρα άρθρων σε περιοδικά και εφημερίδες (STATUS, ΠΑΝΘΕΟΝ, ΚΑΘΗΜΕΡΙΝΗ-ΕΡΕΥΝΗΤΕΣ, ΚΟΡΦΕΣ κ.α.) αλλά και βιβλία περί εκπαίδευσης  (εκδόσεις ΠΟΤΑΜΟΣ), μυθιστορήματα (εκδόσεις ΑΝΑΒΑΣΗ) και άλλα  με κεντρικό θέμα πάντα τα παιδιά και τους νέους, την εκπαίδευση, τα σπορ και τη φύση. Έχει επίσης συμμετάσχει στα παρακάτω: Βιβλιοβούλιο (κανάλι της Βουλής), Πρώτο Θέμα, Infowoman. Άλλες αναφορές: ellines.com.
Αναρριχητική πορεία
Έντονη δραστηριότητα στο βουνό. Ορειβασία, καγιάκ, ορειβατικό σκι και αναρρίχηση. Άνοιγμα πολυάριθμων νέων αναρριχητικών διαδρομών. Αναρριχήσεις σε Ελλάδα, Γαλλία, Ηνωμένες Πολιτείες. Πληροφορίες για την αναρριχητική του δράση για τις διαδρομές που έχει ανοίξει μπορούν να βρεθούν στους παρακάτω συνδέσμους:
Παραπομπές
Κατηγορία:Έλληνες συγγραφείς
Daphnella stiphra
Το Daphnella stiphra είναι ένα είδος θαλάσσιου σαλιγκαριού, ένα θαλάσσιο γαστερόποδο μαλάκιο της οικογένειας των Ραφιτομιδών (Raphitomidae).
Περιγραφή
Το μήκος του κελύφους φτάνει τα 8,5mm, η διάμετρος του τα 4mm.
(Πρωτότυπη περιγραφή) Το κέλυφος είναι εύθραυστο, κοντό και έχει διπλά κωνικό σχήμα. Το καστανό πρωτόκογχο αποτελείται από 4½ σπείρες, έχει πυκνές γραμμώσεις με στίγματα ανάμεσα, και το υπόλοιπο έχει σχέδιο πλέγματος, σχηματιζόμενο από την διασταύρωση δύο ομάδων πυκνών πλάγιων γραμμώσεων. Οι τέσσερις σπείρες του σπειρώματος είναι κυρτές, κυρτωμένες λίγο πιο κάτω από το κέντρο τους, και οι ραφές (οι ενώσεις μεταξύ τους) είναι βαθειές. Η σπείρα σώματος είναι ογκώδης και μειώνεται σε μέγεθος πλησιάζοντας στη βάση. Το άνοιγμα είναι λοξό, ωοειδούς σχήματος. Το (σπασμένο) εξωτερικό χείλος είναι λεπτό και απλό. Το εσωτερικό χείλος παρουσιάζεται ως υαλώδους μορφής, ομαλή περιοχή. Ο στύλος είναι ευθύς και ελάχιστα κοίλος. Το σιφωνικό κανάλι είναι σύντομο και ανοιχτό. Η στρογγυλή και απλή κοιλότητά του βρίσκεται στο ράμμα.
Γλυπτική: Στο κοίλο διάστημα ακριβώς κάτω από το ράμμα βρίσκονται πολύ λεπτές πυκνές σπειροειδούς σχήματος γραμμές, οκτώ στην προτελευταία σπείρα, κάτω από ένα προεξέχον σπείρωμα, το οποίο οριοθετεί αυτή την περιοχή, υπάρχουν πιο απομακρυσμένες μεταξύ τους και πιο στενές γραμμές, δύο στην πρώτη σπείρα, τρείς στην δεύτερη, τέσσερις στην τρίτη, οκτώ στην τέταρτη, και περίπου σαράντα στην σπείρα σώματος.
Οι σπειροειδείς γραμμές που ακολουθούν την φορά του άξονα του κελύφους κοιλώνονται όσο προωθούνται προς το προεξέχον μέρος της σπείρας και κυρτώνονται από εκεί και προς τη ραφή, διατρέχουν την σπείρα σώματος πάνω από τη βάση ως την κοιλότητα του σιφωνικού καναλιού.
Ενδημικότητα
Αυτό το θαλάσσιο είδος ενδημεί στην Αυστραλία και εμφανίζεται έξω από την Νότια Αυστραλία.
Εξωτερικοί σύνδεσμοι
Κατηγορία:Γαστερόποδα
Μετάλλιο Γκαίτε
Το Μετάλλιο Γκαίτε είναι ένα ετήσιο βραβείο που δίνεται από το Ινστιτούτο Γκαίτε σε μη Γερμανούς οι οποίοι έχουν επιδείξει εξαιρετική υπηρεσία για τη γερμανική γλώσσα και για τις διεθνείς πολιτιστικές σχέσεις. Αποτελεί επίσημο παράσημο της Γερμανίας. Το βραβείο δινόταν στις 22 Μαρτίου, ημέρα επετείου του θανάτου του Γιόχαν Βόλφγκανγκ Γκαίτε. Από το 2009 δίνεται στις 28 Αυγούστου, στην επέτειο των γενεθλίων του. Τα πρώτα βραβεία δόθηκαν το 1955.
Εξωτερικοί σύνδεσμοοι
Κατηγορία:Γερμανικά βραβεία
Ο Μεσσίας (τηλεοπτική σειρά)
O Mεσσίας (αγγλικά: Τhe Messiah, αραβικά: مسيح, εβραϊκά: איש הניסים) είναι τηλεοπτική σειρά Αμερικανικής παραγωγής, που προβλήθηκε πρώτη φορά στο Netflix, στις 1 Ιανουαρίου 2020. Η πρώτη σεζόν περιλαμβάνει 10 επισόδεια.
Στις 26 Μαρτίου 2020 το Νέτφλιξ ανακοίνωσε ότι δεν θα ανανεώσει τη σειρά για δεύτερη σεζόν.
Πλοκή
Σε μία εναλλακτική πραγματικότητα, το 2019, το Ισλαμικό Κράτος επεκτείνεται νότια στη Συρία και απειλεί να καταλάβει τη Δαμασκό. Όμως μία αμμοθύελλα χτυπά την περιοχή και ως από θαύμα διαλύει τους τζιχαντιστές. Τότε, ένας μυστήριος ανδρας (ονόματι Αλ-Μασίχ), εμφανίζεται στη μέση της θύελλας και κηρύττει σε ντόπιους. Στη διαδρομή του σε Δαμασκό, Ιερουσαλήμ, Τέξας και Ουάσινγκτον πραγματοποεί διάφορα θαύματα και αποκτά εκατομμύρια πιστούς. Ενώ αυτός ισχυρίζεται ότι είναι αγγελιοφόρος του Θεού και ότι έρχεται η μέρα της Κρίσης, μία ψυχρή πράκτορας της CIA και ένας κατεστραμμένος πράκτορας της Μοσάντ προσπαθούν να αποδείξουν ότι ο Αλ-Μασίχ δεν είναι ο Μεσσίας. Εν τω μεταξύ ο Αλ-Μασίχ έχει επηρεάσει τον κόσμο σε διεθνές επίπεδο, προκαλώντας ταραχές στις ΗΠΑ και εξέγερση στην Παλαιστίνη. Είναι τελικά αυτός ο άνθρωπος ο Μεσσίας, ο Αντίχριστος, τρομοκράτης ή ένας απλός τσαρλατάνος;
Μάρκετινγκ
Στις 3 Δεκεμβρίου του 2019, το Νέτφλιξ δημοσίευσε το πρώτο τρέιλερ της σειράς.
Προβλήματα
Παρ' όλη την επιτυχία του, η σειρά πήρε αρνητικές κριτικές από ένα μέρος του Μουσουλμανικού κοινού. Στις 19 Δεκεμβρίου του 2019, το Βασιλικό Συνέδριο Κινηματογράφου της Ιορδανίας ζήτησε από το Νέτφλιξ να απαγορεύσει στους συνδρομητές από την Ιορδανία να δουν τον Μεσσία εξαιτίας του ευαίσθητου ζητήματος στο οποίο αναφέρεται και του αμφιλεγόμενου θρησκευτικού θέματος που αναδεικνύεται από τη σειρά.
Άξελ Γιάκομπσεν
Ο Άξελ Γιάκομπσεν (Νεκοτσέα, 10 Ιουλίου 1984) είναι Δανός-Αργεντινός διεθνής πετοσφαιριστής, που αγωνίζεται ως πασαδόρος.
Σταδιοδρομία
Ξεκίνησε την καριέρα του στην ομάδα της πατρίδας του Αζούλ την περίοδο 2001–2002 και έμεινε εκεί μέχρι το 2004. Στη συνέχεια της καριέρας του έπαιξε σε Δανία, Ιταλία, Πολωνία, Γερμανία και επέστρεψε στην Αργεντινή το 2014.
Το 2018 πήρε μεταγραφή στον Παναθηναϊκό. Το 2020 κατέκτησε με τους πράσινους δυο τίτλους, το Πρωτάθλημα Ελλάδας και το Λιγκ Καπ. Μάλιστα ο ίδιος ανακηρύχθηκε καλύτερος πασαδόρος στην ομάδα της χρονιάς. Τον Ιούλιο, ανανέωσε το συμβόλαιό του με τους πράσινους για δυο ακόμα χρόνια. Στις 21 Απριλίου 2022, κατέκτησε για δεύτερη φορά το Πρωτάθλημα Ελλάδας με τους πράσινους, ενώ αναδείχτηκε και MVP της διοργάνωσης για πρώτη φορά στην καριέρα του. Στις 13 Μαΐου κατέκτησε και το Λιγκ Καπ, επικρατώντας στον δεύτερο τελικό του ΠΑΟΚ με 3-0 σετ στο ΟΑΚΑ. Στις 22 Μαΐου ανανέωσε γι' ακόμα έναν χρόνο με τον σύλλογο, παραμένοντας και αρχηγός της ομάδας. Στις 4 Ιανουαρίου 2023, κατέκτησε το Σούπερ Καπ, αφού ο Παναθηναϊκός επικράτησε με 3-1 του ΠΑΟΚ στο Ηράκλειο Κρήτης. Στις 12 Απριλίου, νικώντας στον τελικό του Λιγκ Καπ τον Ολυμπιακό με 3-2 σετ, κατέκτησε το τρόπαιο για τρίτη φορά στην καριέρα του. Αυτός ήταν ο τελευταίος αγώνας του αθλητή με τους «πράσινους», αφού αποχώρησε μετά από πέντε χρόνια παρουσίας, ενώ βραβεύτηκε από την ομάδα για την σημαντική προσφορά του.
Διεθνείς συμμετοχές
Αγωνίζεται με την εθνική ομάδα πετοσφαίρισης της Δανίας από το 2004, της οποίας έχει διατελέσει και αρχηγός.
Προσωπικά
Γεννήθηκε και μεγάλωσε στην Αργεντινή, χώρα καταγωγής του πατέρα του, ενώ η μητέρα του κατάγεται από τη Δανία.
Παραπομπές
Κατηγορία:Δανοί πετοσφαιριστές Κατηγορία:Πετοσφαιριστές της εθνικής Δανίας Κατηγορία:Πετοσφαιριστές ΠΑΟ
Άγιος Δημήτριος Καρδίτσας
Για οικισμούς με το ίδιο όνομα δείτε το λήμμα: Άγιος Δημήτριος (αποσαφήνιση)
Ο Άγιος Δημήτριος είναι πεδινό χωριό της Καρδίτσας σε υψόμετρο 130 μέτρα, το οποίο βρίσκεται προς τα βορειοανατολικά όρια του νομού με το νομό Τρικάλων. Είναι κτισμένο στις δυτικές όχθες του ποταμού Ενιπέα, ανάμεσα στα χωριά Βλοχός (ΒΔ.) και Πέτρινο (ΝΑ.). Απέχει 10 χλμ. Β.-ΒΑ. του Παλαμά και 32,5 χλμ. Β.-ΒΑ. της Καρδίτσας. Αναφέρεται επίσημα το 1883 στο ΦΕΚ 126Α-02/04/1883 να προσαρτάται στον τότε δήμο Φύλλου που ανήκε στο νομό Τρικκάλων. Σύμφωνα με το σχέδιο Καλλικράτης αποτελεί την τοπική κοινότητα Αγίου Δημητρίου που υπάγεται στη δημοτική ενότητα Παλαμά του δήμου Παλαμά και σύμφωνα με την Απογραφή 2011 έχει πληθυσμό 103 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 12,794 χμ² (2011).
Παραπομπές
Κατηγορία:Χωριά του νομού Καρδίτσας Κατηγορία:Δήμος Παλαμά
Μνημείο για τα θύματα της σφαγής του Χοτζαλί (Βερολίνο)
250px|μικρογραφία|Μνημείο Χοτζαλί (Βερολίνο) Το μνημείο για τα θύματα της σφαγής του Χοτζαλί βρίσκεται κοντά στη βιβλιοθήκη Γκότφριντ-Μπεν στο δημοτικό διαμέρισμα Στέγκλιτς-Τσέλεντορφ του Βερολίνου.
Κυκλική κίνηση
Στη Φυσική, κυκλική κίνηση ονομάζεται η κίνηση στην οποία η τροχιά ενός κινητού ταυτίζεται με την περιφέρεια ενός κύκλου. Η πιο απλή από τις κυκλικές κινήσεις είναι η ομαλή, κατά την οποία το μέτρο της ταχύτητας του κινητού παραμένει σταθερή.
Μνημείο για τα θύματα της σφαγής του Χοτζαλί (Βερολίνο)
Το μνημείο αποτελείται από τρεις αφηρημένες χάλκινες φιγούρες, που συμβολίζουν τον πατέρα, τη μητέρα και το παιδί και υποδηλώνουν την ελπίδα για ένα ειρηνικό μέλλον των εθνών.
Κυκλική κίνηση
Παραδείγματα κυκλικής κίνησης αποτελούν οι δείκτες στο ρολόι και η κίνηση του ανεμιστήρα. Η ομαλή κυκλική κίνηση εντάσσεται σε μία γενικότερη κατηγορία κινήσεων που λέγονται περιοδικές.
Μνημείο για τα θύματα της σφαγής του Χοτζαλί (Βερολίνο)
Ιστορία
Μαζί με τους επιχειρηματίες του μνημείου Σαλχάμπ Μαμάντοφ, Ακίφ Ασγάροφ και Αλί Ιμπαντουλάγιεφ, ένας από τους συνιδρυτές του, είναι ένας ζωγράφος και γλύπτης από το Αζερμπαϊτζάν, ο Ιβραχίμ Αχραρ, ο οποίος ζει στη Γερμανία εδώ και 45 χρόνια.
Κυκλική κίνηση
Λόγω της κυκλικής συμμετρίας του φαινομένου, η χρήση πολικών συντεταγμένων ενδείκνυται λόγω της απλότητας που λαμβάνουν οι εξισώσεις που περιγράφουν το πρόβλημα.
Μνημείο για τα θύματα της σφαγής του Χοτζαλί (Βερολίνο)
Ιστορία
Στην τελετή έναρξης που πραγματοποιήθηκε στις 30 Μαΐου 2011, συμμετείχαν ο Νόρμπερτ Κοπ, επικεφαλής του δημοτικού διαμερίσματος του Στέγκλιτς-Τσέλεντορφ, ο Ανταλάτ Βαλίγεφ, ο υφυπουργός Πολιτισμού και Τουρισμού του Αζερμπαϊτζάν, εκπρόσωποι της διασποράς του Αζερμπαϊτζάν, επιστήμονες και προσωπικότητες του πολιτισμού από τις δύο χώρες. .
Παραπομπές
Κατηγορία:Πολιτισμός στο Βερολίνο
Κυκλική κίνηση
Γωνιακή ταχύτητα
Η γωνιακή ταχύτητα, ω, ενός κινητού που εκτελεί κυκλική κίνηση ορίζεται ως ο ρυθμός με τον οποίο η ακτίνα θέσης του κινητού σαρώνει γωνιακές αποστάσεις. Η γωνιακή ταχύτητα περιγράφεται πολλές φορές με ένα διάνυσμα με διεύθυνση κάθετη στο επίπεδο του κύκλου και φορά που προσδιορίζεται από τον κανόνα του δεξιού χεριού. Επίσημη μονάδα μέτρησης της γωνιακής ταχύτητας είναι το 1s-1, αν και είθισται να χρησιμοποιείται το 1rad/s καθώς με τον τρόπο αυτό γίνεται πιο κατανοητή η φυσική σημασία του εν λόγω μεγέθους.
Θέση
Αν επιλεγεί ένα καρτεσιανό σύστημα αναφοράς με κέντρο το κέντρο του κύκλου στην αρχή των αξόνων έτσι ώστε το επίπεδο x-y να ταυτίζεται με το επίπεδο του κύκλου, τότε οι συντεταγμένες (x,y,z) της θέσης του σώματος κάθε χρονική στιγμή περιγράφονται από τις εξισώσεις:
Περίοδος
Ο χρόνος που χρειάζεται το κινητό για να εκτελέσει μία πλήρη περιστροφή ονομάζεται περίοδος της κυκλικής κίνησης και συμβολίζεται συνήθως με το κεφαλαίο T. Μονάδα της περιόδου στο S.I. είναι το δευτερόλεπτο (s). Ισχύει:
Συχνότητα
Το πηλίκο του αριθμού των περιφορών που εκτελεί ένα κινητό προς τον χρόνο στον οποίο εκτελούνται ονομάζεται συχνότητα της κυκλικής κίνησης και συμβολίζεται συνήθως με το πεζό f. Μονάδα της συχνότητας στο S.I. είναι το 1s-1, το οποίο είθισται να συμβολίζεται ως Hz (1Hz=1s-1). Ισχύει δε η σχέση:
Εφαπτομενική ταχύτητα
Αν ένα σώμα εκτελεί κυκλική κίνηση, η ταχύτητά του είναι εφαπτόμενη στην τροχιά, δηλαδή τον κύκλο. Η εφαπτομενική ταχύτητα, vε, ενός κινητού που εκτελεί κυκλική κίνηση ισούται κατά μέτρο με το μήκος τόξου που διαγράφει η τροχιά του σώματος σε ένα δεδομένο χρονικό διάστημα προς το ίδιο χρονικό διάστημα και έχει φορά εφαπτομενική προς την περιφέρεια του κύκλου που διαγράφει κατά την κίνησή του. Μονάδα μέτρησης της εφαπτομενικής ταχύτητας στο S.I. είναι το 1m/s.
Αν τοποθετήσουμε την αρχή των αξόνων στο κέντρο του κύκλου, τότε η ταχύτητα δίνεται διανυσματικά από την εξίσωση:
Ενώ κατά μέτρο ισχύει:
Επιτάχυνση
thumb|300px
Η επιτάχυνση είναι μία διανυσματική ποσότητα που ανήκει στο επίπεδο της τροχιάς, ώστε εν γένει να αναλύεται σε δύο συνιστώσες — μία ακτινική και μία εφαπτομενική στην τροχιά. Αν και η ακριβής διανυσματική μορφή που έχει η επιτάχυνση εξαρτάται από το αν η κίνηση είναι ομαλή (σταθερή γωνιακή ταχύτητα) ή ομαλά επιταχυνόμενη (χρονικά μεταβαλλόμενη γωνιακή ταχύτητα), το γεγονός ότι το διάνυσμα της ταχύτητας του κινητού που εκτελεί κυκλική κίνηση αλλάζει φορά κατά την πάροδο του χρόνου σημαίνει ότι πρέπει να υπάρχει κάποια επιτάχυνση.
Μονάδα μέτρησης της επιτάχυνσης στο S.I. είναι το 1m/s2.
Η επιτάχυνση ισούται με:
Η ακτινική συνιστώσα ονομάζεται κεντρομόλος επιτάχυνση (aκ) και η εφαπτομενική επιτρόχια επιτάχυνση (aε). Οι δύο συνιστώσες είναι κάθετες. Το μέτρο των δύο συνιστωσών είναι δε: